**И З В Е Ш Т А Ј**

о спроведеној јавној расправи о Предлогу уредбе о анализи ефеката прописа

На основу члана 41. став 3 Пословника Владе („Службени гласник РСˮ, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Републичког секретаријата за јавне политике Одбор за правни систем и државне органе донео је закључак о спровођењу јавне расправе о Предлогу уредбе о анализи ефеката прописа. Јавна расправа је одржана у периоду од 5. до 24. децембра 2024. године, у складу са Програмом јавне расправе о Предлогу уредбе о анализи ефеката прописа. Програм јавне расправе, Предлог уредбе са образложењем и Извештај о спроведеној ex-ante анализи ефеката објављени су 5. децембра 2024. године на Порталу еКонсултације и интернет страници Републичког секретаријата за јавне политике. Достављање предлога, сугестија, иницијатива и коментара Републичком секретаријату за јавне политике, било је омогућено преко Портала еКонсултације, електронске поште на e-mail адресу: [office@rsjp.gov.rs](mailto:office@rsjp.gov.rs) или поштом на адресу: Републички секретаријат за јавне политике, Београд, Немањина 22-24.

У јавној расправи учествовали су: Републички секретаријат за законодавство, Министарство пољопривреде, шумарства и водопривреде, UNICEF, British American Tobacco, као и други представници заинтересованих страна.

У наставку је дат преглед примедби, предлога и сугестија на Предлог уредбе о анализи ефеката прописа који су достављени у току јавне расправе. Уз примедбе, предлоге и сугестије приказан је одговор да ли су коментари, предлози и сугестије прихваћени у целини или делимично или нису прихваћени, уз навођење разлога зашто су делимично прихваћени, односно неприхваћени.

**Преглед достављених предлога, примедби и сугестија на Предлога уредбе о анализи ефеката прописа**

|  |  |  |  |  |  |
| --- | --- | --- | --- | --- | --- |
| **Ре-дни број** | **Члан Предлога уредбе** | **Подносилац предлога, примедбе, сугестије** | | **Предлог/примедба/сугестија** | **Одговор предлагача и образложење** |
| 1. | Прилог 1. Анализа економских ефеката. | British American Tobacco | У оквиру економских ефеката, поред висине трошкова и користи, потребно анализирати и могућност да се на домаћем тржишту омогући испуњење обавеза која се намећу привредним субјектима, као и да ли је предвиђено довољно времена да се те обавезе испуне. | | Прихваћено:  У Прилогу 1. у делу 4. **4. Анализа економских ефеката измењено питање 3) тако да гласи.**  **3) Да ли се предложеним решењима прописа уводи нова, мења или укида постојећа обавеза која утиче на повећање или смањење трошкова производње и/или пружања услуга које сноси привредни субјект? Колико износи повећање или смањење ових трошкова? Који су позитивни ефекти увођења нове, измена или укидања обавезе? Да ли се обавеза може испунити на домаћем тржишту и да ли је рок за испуњење обавезе примерен?**  *Приказати предложена решења прописа којим се уводи нова, мења или укида постојећа обавеза која директно или индиректно утиче на измену процеса производње и/или пружања услуге (нпр. увођење или укидање обавезне примене неког техничког захтева, примене одређене опреме, запошљавања лица које испуњава критеријуме које се односе на ниво образовања и компетенција, итд.). Проценити износ повећања или смањења трошкова који произилазе из овог решења и одредити циљне групе (правна форма, величина, делатност, итд) који ће сносити трошак. Одредити да ли је у питању једнократан или понављајући трошак (ако се понавља - одредити и интервале у којима се понавља). Представити да ли се обавеза може испунити на домаћем тржишту и да ли је рок за испуњење обавезе примерен. Представити позитивне ефекте (користи) од увођења нове, измена или укидања ове обавезе, тј. описати и одредити циљне групе (привредне субјекте, грађане, органе, односно организације који врше јавна овлашћења, итд.) на које се односе позитивни ефекти.* |
| 2. | 12. И Прилог 1. Анализа друштвених ефеката. | British American Tobacco | У оквиру друштвених ефеката потребно је обратити пажњу на анализу трошкова које проистичу из обавеза које се намећу грађанима, а које не спадају у административне и финансијске трошкове (на пример набавка противпожарних апарата за стамбену зграду), могућност да се ове обавезе задовоље на домаћем тржишту, као и време потребно да се обавезе испуне. | | Прихваћено:  Члан 12. став 2. тачка 1) измењена тако да гласи:  „ повећање или смањење административних, ~~и~~ финансијских и других трошкова које сносе грађани”  У Прилогу 1, у оквиру анализе ефеката на друштво додато је ново треће питање тако да гласи:  „**3) Да ли се предложеним решењима прописа уводи нова, мења или укида постојећа обавеза која утиче на трошкове живота?**  *Описати предложена решења прописа којим се уводи нова, мења или укида постојећа обавеза која повећава или умањује трошкове живота. Проценити износ повећања или умањења трошкова живота. Представити позитивне ефекте увођења нове, измене или укидања постојеће обавезе*.” |
| 3. | 12. И Прилог 1. Анализа друштвених ефеката. | Невена Лацмановић, адвокат | У вези са јавном расправом која се спроводи о Предлогу уредбе о анализи ефеката прописа достављам вам предлог за допуну. Наиме, из позиције адвоката, чији је посао и пружање правне помоћи у остваривању права и заштите слободе клијената, сматрам да је неопходно да се друштвеним ефектима обухвати и анализа на који начин ће одређене измене постојећих или увођење нових прописа утицати на право грађана на правично суђење.  Такође, анализа утицаја на право на правично суђење битна је и због примене Европске конвенције о људским правима, која је саставни део нашег правног система, а којом је у чл. 6, између осталог, прописано да свако, током одлучивања о његовим грађанским правима и обавезама, или о кривичној оптужби против њега, има право на правичну и јавну расправу у разумном року пред независним и непристрасним судом. | | Прихваћено:  Измењен члан 12. став 2. тачка 5) тако да гласи: „ 5) обим и начин остваривања права на правично суђење, приступачност јавним површинама и објектима, приступ информацијама, као и квалитет и доступност јавних услуга, услуга система социјалне заштите, система здравствене заштите и система образовања;”  Измењен Прилог 1, у оквиру анализе ефеката на друштво, питање 7) тако да гласи: „**На који начин предложена решења прописа утичу на обим остваривања права на правично суђење, приступачност јавним површинама и објектима и приступ информацијама? На који начин предложена решења утичу на квалитет и доступност јавних услуга, услуга система социјалне заштите, система здравствене заштите и система образовања,** **као и и других јавних услуга, нарочито у контексту заштите и унапређења права припадника осетљивих друштвених група?**  *Описати предложена решења прописа која директно или индиректно**утичу на обим остваривања права, као што су право на правично суђење, приступачност јавним површинама и објектима и приступ информацијама, односно квалитет и доступност јавних услуга, квалитет и доступност услуга система социјалне заштите, здравственог система и система образовања, као и доступност и приуштивост других јавних услуга и представити ефекте тих решења на грађане (посебно на осетљиве друштвене групе). Уколико су ефекти предложених решења прописа негативни, представити мере којима ће се ти ефекти ублажити или отклонити.*” |
| 4. | Прилог 1. Анализа друштвених ефеката. | Александар Михајловић | Става смо да не подносимо никакве коментаре јер сматрамо да је у делу који се тиче утицаја на друштво покривено све што је потребно. Фокус нам је био на том делу. Тест питања су врло детаљна и обухватају различите друштвене групе. То прати и одредбе Закона о забрани дискриминације чијим изменама и допунама је такође уведена процена утицаја на одређене маргинализоане друштвене групе. | | / |
| 5. | Општи коментар | UNICEF | Канцеларија УНИЦЕФ у Србији поздравља израду Уредбе о анализи ефеката прописа, налазећи да се њоме даље унапређује механизам доношења прописа и јачања принципа доношења прописа заснованих на доказима.  Канцеларија УНИЦЕФ налази да се Предлог уредбе може додатно унапредити, укључивањем обавезе спровођења процене утицаја на права детета, процене утицаја на људска права, евалуације утицаја на права детета, и евалуације утицаја на људска права.  Тежња ка суштинској једнакости и заштити људских права, посебно за маргинализоване и искључене популације, као и оне чија су права у ризику од кршења, остаје примарни циљ у испуњавању обавеза Републике Србије у односу на потврђене међународне инструменте у области људских права и права детета, као и у процесу приступања ЕУ.  УНИЦЕФ снажно заговара спровођење процене утицаја на права детета, које треба да подржи реализацију права детета загарантованих у Конвенцији Уједињених нација о правима детета (УНКПД), обезбеде одговорност носилаца дужности, подигне свест о правима детета и промовише доношење одлука засновано на доказима. Како ови процеси обезбеђују дужну пажњу у остваривању права детета, спречавају штету по остваривање права детета и омогућавају координацију активности Владе које утичу на децу и младе, процена утицаја на права детета побољшава спровођење УНКПД и унапређује управљање за децу (УНИЦЕФ, 2010).  У складу са УНКПД:  • Процена утицаја на права детета је процена потенцијалних утицаја закона, политика, програма и услуга на децу и младе, и мере и начини за избегавање или ублажавање било каквих негативних утицаја.  • Евалуација утицаја на права детета је процена намераваних или ненамераваних ефеката закона, подзаконских аката, буџетских одлука, политика, програма или услуга на децу и младе.  Међународна легислатива у области људских права и права детета намеће обавезе државама да се уздрже од поступака који могу ометати људска права и права детета и да предузму мере које промовишу и штите ова права. Ова двојна одговорност наглашава важност правних, судских, политичких, буџетских, програмских и других активности у прогресивном остварењу људских права.  УН комитети редовно препоручују државама чланицама да спроводе процене утицаја у вези са различитим питањима људских права, а те препоруке дало је и неколико специјалних известилаца УН са мандатом за различита питања људских права . Штавише, Водећи принципи УН о пословању и људским правима, које је усвојио Савет за људска права 2011. године, утврђују оквир за процену утицаја на људска права како би се одредила област одговорности за људска права и предвидели начини избегавања и ублажавања штете по остваривање људских права, као и допринос поштовању, заштити, промоцији и остварењу људских права .  Европска комисија захтева да сви предлози буду усклађени са Повељом ЕУ о основним правима, укључујући процене утицаја на основна права у процес доношења политика.  Камен темељац за обезбеђивање остваривања права детета у законодавству и развоју политика је континуирани процес процене утицаја на права детета и евалуације утицаја на права детета. Како је нагласио Комитет за права детета (КПД), „континуирани процес процене утицаја на децу (предвиђање утицаја било ког предложеног закона, политике или буџетске алокације која утиче на децу и уживање њихових права) и евалуација утицаја на децу (процена стварног утицаја имплементације) треба да буде уграђен у рад јавних власти на свим нивоима и што је раније могуће у развоју политике“ .  У Општем коментару бр. 14 о најбољем интересу детета, Комитет за права детета је дао оквир за спровођење процене утицаја на права детета како би се осигурало да су најбољи интереси детета правилно интегрисани и доследно примењени у свакој активности коју предузима јавна институција, и да све политике и законодавство које се односе на децу најбољим интересима детета дају примарни значај.  КПД налази да су процене утицаја и евалуације утицаја на права детета кључне за процену и комуникацију утицаја предлога политика и законодавства на права детета, а кључни захтеви ових процеса обухватају:  1. Коришћење УНКПД и његових опционих протокола као оквира за процену.  2. Спровођење процена у свим ресорима, не само оним фокусираним на децу.  3. Разматрање директних и индиректних утицаја на децу.  4. Идентификовање различитих утицаја на децу у поређењу са одраслима.  5. Извођење процене утицаја на права детета рано у процесу развоја политике и евалуације утицаја на права детета након имплементације.  6. Обезбеђивање процена заснованих на доказима, уз укључивање деце.  7. Давање препорука за обезбеђивање усклађености са УНКПД.  8. Објављивање свих процена и евалуација.  У складу са наведеним, у наставку се налазе конкретни предлози Канцеларије УНИЦЕФ | | Одговор на овај коментар је дат кроз одговор на коментаре на појединачне одредбе. |
| 6. | 2. | UNICEF | У члану 2. став 1 Предлога уредбе после тачке 11) додају се нове тачке 12)-15), које гласе:  „12) Процена утицаја на права детета подразумева прoцeну пoтeнциjaлних утицaja зaкoнa, пoлитикa, прoгрaмa и услугa нa дeцу и млaдe и мeрa и нaчинa дa сe избeгну или ублaжe билo кaкви нeгaтивни утицajи.  13)Процена утицаја на људска права подразумева прoцeну пoтeнциjaлних утицaja зaкoнa, пoлитикa, прoгрaмa и услугa на остваривање људских права и слобода, и мeрa и нaчинa дa сe избeгну или ублaжe билo кaкви нeгaтивни утицajи.  14) Eвaлуaциja утицaja нa прaвa дeтeтa je прoцeнa нaмeраваних или нeнaмeраваних eфeкaтa зaкoнa, пoдзaкoнских aкaтa, буџeтских oдлукa, пoлитикa, прoгрaмa или услугa нa дeцу и млaдe.  15) Eвaлуaциja утицaja нa људска прaвa je прoцeнa нaмeраваних или нeнaмeраваних eфeкaтa зaкoнa, пoдзaкoнских aкaтa, буџeтских oдлукa, пoлитикa, прoгрaмa или услугa нa остваривање људских права и слобода.“ | | Предлог није прихваћен.  Републички секретаријат за јавне политике (у даљем тексту: Секретаријат) истиче да је анализа ефеката на људска права делимично већ обухваћена овом уредбом кроз анализу ефеката на друштво (право на правично суђење, власништво, образовање, здравствену и социјалну заштиту, право на запослење, адекватне услове рада и синдикално организовање и право на достојанствен животни стандард). За даље продубљивање анализе ефеката на преостала људска права у овом тренутку не постоје одговарајући капацитети у Секретаријату и органима државне управе, као ни алати анализе ефеката на људска права.  Такође, овом уредбом у оквиру осетљивих друштвених група одређена су и деца, те се у оквиру анализе друштвених ефеката анализирају ефекти прописа и на децу. У оквиру Акционог плана за спровођење Програма Владе (2024-2027), у оквиру приоритетног циља 2.1. Боља приступачност и унапређен квалитет образовања, одређен је резултат који доприноси остварељу циља 2.1.3 Развијен систем креативног и критичког мишљења код деце и повећан дечији активизам и волонтeризам, у оквиру ког ће бити анализирани алати за увођење дечијег активизма и волонтеризма у процес доношења јавних политика. Датим резултатом је утврђена о могућност допуне ове уредбе уколико се у оквиру овог процеса утврди да се поједини алати могу употребити за анализу ефеката на права детета у току 2027. године. |
| 7. | 3. | UNICEF | У члану 3, после става 1 додаје се став 2 који гласи:  " За прописе из става 1 тач. 2)-6) обавезно је спровођење процене утицаја на права детета и процене утицаја на људска права“. | | Предлог није прихваћен јер су дати прописи употпуности изузети из процеса анализе ефеката. |
| 8. | 4. | UNICEF | У члану 4, став 1, после речи ""грађане"", додају се речи ""остваривање људских права и слобода и права детета"". | | Предлог није прихваћен. Образложење као за коментар на члан 2. |
| 9. | 5. | UNICEF | У члану 5 став 1, тачке 5) и 6) мењају се тако да гласе:  „5) процену утицаја опција на права детета,  6)процену утицаја опција на људска права.“  Постојеће тачке 5) и 6) постају тачке 7) и 8). | | Предлог није прихваћен. Образложење као за коментар на члан 2. |
| 10. | 6. | UNICEF | У члану 6, став 1, тачке 2) и 3) мењају се тако да гласе:  ""2) евaлуaциjу утицaja примене важећег прописа нa прaвa дeтeтa  3) евaлуaциjу утицaja примене важећег прописа нa људска прaва.""  Постојеће тачке 2), 3) и 4) постају тачке 4), 5) и 6)" | | Предлог није прихваћен. Образложење као за коментар на члан 2. |
| 11. | Нови члан 13. | UNICEF | После члана 12, додаје се нови члан 13. који гласи:  ""Процена утицаја на права детета и процена утицаја на људска права  Члан 13  Проценом утицаја на права детета и проценом утицаја на људска права сагледавају се потенцијални дитректни или индиректни ефекти на степен остварености људских права и слобода, и права детета, полазећи од потврђених међународних уговора у области људских права и слобода и права детета, општих коментара и закључних запажања УН тела и комитета, препорука тела Европске уније и Савета Европе, и пресуда Европског суда за људска права. ""  Чланови 13-32 постају чланови 14-33." | | Предлог није прихваћен. Образложење као за коментар на члан 2. |
| 12. | 25. | UNICEF | "Предлог допуне садашњег члана 25, који постаје члан 26 Предлога уредбе  У садашњем члану 25, који постаје члан 26 Предлога уредбе, у ставу 3, тачке 4) и 5) мењају се тако да гласе:  ""4) врши евaлуaциjу утицaja примене важећег прописа нa прaвa дeтeтa  5) врши евaлуaциjу утицaja примене важећег прописа нa људска прaва."".  Тачке 4)-9) постају тачке 6)-11)" | | Предлог није прихваћен. Образложење као за коментар на члан 2. |
| 13. | 26. | UNICEF | У садашњем члану 26, који постаје члан 27 Предлога уредбе, у ставу 1, тачка 7) мења се тако да гласи:  ""7) врши евaлуaциjу утицaja примене важећег прописа нa прaвa дeтeтa“.  После измењене тачке 7), додаје се нова тачка 8) која гласи:  „8) врши евaлуaциjу утицaja примене важећег прописа нa људска прaва.""  Досадашња тачка 7) постаје тачка 9)." | | Предлог није прихваћен. Образложење као за коментар на члан 2. |
| 14. | 3. став 1. тачка 4) | Министарство пољопривреде, шумарства и водопривреде | Предлог за измену одредби члан 3. тачка 4)  „4) прописа са ограниченим роком важења којим се отклањају поремећаји на тржишту роба и услуга;”  Слична формулација је дата и у члану 41. став 2. Царинског законика. Наиме прописи са ограниченим роком важења доносе се на основу више закона:  Царински законик (Одлуке о снижењу, односно укидањуцарина при увозу одређене робе, Одлука о сезонским царинама)  Закон о посебној дажбини (Одлука о одређивању пољопривредних и прехрамбених производа за које се плаћа посебна дажбина при увозу и утврђивању износа посебне дажбине)  Закон о спољнотрговинском пословању  Закон о трговини  Закон о уређењу тржишта пољопривредних производа | | Делимично прихваћено  Измењена одредба члан 3. тачка 4) тако да гласи:  „4) прописа са ограниченим роком важења којим се отклањају поремећаји на тржишту роба и услуга у складу са законом”  Задржавамо термин закон зато што је прописивање овог типа прописа неопходно уредити неким законом. |